Conté
Store norske leksikon,Kunst og estetikk,Bildende kunst,Kunstvitenskap,Teknikker og materialer i bildende kunst
Conté en fransk produsent av blyanter og stifter til tegning, som blir brukt av kunstnere og andre. En blyant eller stift fra denne produsenten blir kalt Conté crayon.
Historikk Produktnavnet har sin opprinnelse fra Nicolas-Jacques Conté (1755–1805). Han var i unge år aktiv som kunstner, men arbeidet først og fremst som kjemiker og oppfinner.I 1795 tok Conté patent på et tegneredskap. Det bestod av en blanding av leire og raffinert grafitt, som ble tilsatt voks som bindemiddel. Blandingen ble enten presset til korte stifter eller kapslet inn i tre som en blyant. Det nye produktet erstattet ren grafitt som brekker lettere. Gradering av hardhet ble oppnådd ved å variere innholdet av grafitt. Opprinnelig var svart og rødt de vanligste fargene.  Fremover på 1800- og 1900-tallet fikk Conté crayon bred oppslutning fra kunstnere og andre brukere. Dagens produkt har en annen sammensetning av ingredienser enn originalen. Les mer i Store norske leksikon bøttepapir svartkritt Litteratur Hayes, Colin (1980). Den store boken om maling, tegning og grafikk. Teknikker og materialer. Oslo: Aschehoug. Oversettelse og bidrag ved Jan Thurmann-Moe Mayer, Ralph (1991). The Artist´s Handbook of Materials and Techniques. New York: Viking Stephenson, Jonathan (1989). The Materials and Techniques of Painting. London: Thames & Hudson